Karksi-Nuia								29. jaanuar 2026 nr 

Mulgi Vallavolikogu 24.01.2018 määruse nr 7 „Mulgi valla põhimäärus“ muutmine

Määrus kehtestatakse kohaliku omavalitsuse korralduse seaduse § 8, § 22 lõike 1 punkti 9 alusel.

§ 1. Mulgi Vallavolikogu 24.01.2018 määruse nr 7 „Mulgi valla põhimäärus“ muutmine

Mulgi Vallavolikogu 24.01.2018 määruses nr 7 „Mulgi valla põhimäärus“ tehakse järgmised muudatused:

1)	 paragrahvi 1 punkt 2 muudetakse ja sõnastatakse järgmiselt:
„2) Mulgi Vallavolikogu esimehe ja aseesimehe (aseesimeeste) valimiste kord;“;

2)	paragrahvi 1 punkt 7 muudetakse ja sõnastatakse järgmiselt:
„7) Mulgi valla teenuskeskused;“; 

3)	paragrahvi 1 punkt 8 tunnistatakse kehtetuks;

4)	paragrahvi 4 lõige 6 muudetakse ja sõnastatakse järgmiselt:
„(6)Volikogu pädevuses on lisaks käesoleva paragrahvi lõikes 5 nimetatud küsimustele ka õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused, mille lahendamist ei ole volikogu volitanud vallavalitsusele või volikogu poolt määratud ametiasutusele, asutuse struktuuriüksusele või ametnikule.“;

5)	paragrahvi 5 muudetakse ja sõnastatakse järgmiselt:
„§ 5. Volikogu esimees ja aseesimees (aseesimehed)“;

6)	paragrahvi 5 lõige 2 muudetakse ja sõnastatakse järgmiselt:
„(2) Volikogu aseesimees (aseesimehed): 
1) asendab volikogu esimeest tema äraolekul või volituste peatumisel;
2) abistab volikogu esimeest volikogu istungite ettevalmistamisel ja juhatamisel;
3) täidab muid volikogu töö korraldamise ja volikogu õigusaktide ettevalmistamisega seotud kohustusi vastavalt volikogu ja volikogu esimehe poolt seatud ülesannetele.“;

7)	paragrahvi 5 täiendatakse lõikega 2¹ järgmises sõnastuses:
„(2¹) Kui volikogu valib rohkem kui ühe aseesimehe, siis otsustav aseesimeeste omavahelise tööjaotuse volikogu esimees.“;

8)	paragrahvi 5 lõige 3 muudetakse ja sõnastatakse järgmiselt:
„(3)Kui volikogu aseesimehel (aseesimeestel) ei ole ajutiselt võimalik volikogu esimehe ülesandeid täita asendab volikogu esimeest vanim kohal olev volikogu liige.“;

9)	paragrahvi 5 lõige 5 muudetakse ja sõnastatakse järgmiselt:
„(5)Volikogu esimehe või ühe aseesimehe ametikoht võib volikogu otsusel olla palgaline.“;

10)	paragrahvi 6 muudetakse ja sõnastatakse järgmiselt:
„§ 6. Volikogu esimehe ja aseesimehe (aseesimeeste) valimine“;

11)	paragrahvi 6 lõige 1 muudetakse ja sõnastatakse järgmiselt:
„(1)Volikogu esimees ja aseesimees (aseesimehed) valitakse salajase hääletamise teel volikogu koosseisu häälteenamusega.“;

12)	paragrahvi 6 täiendatakse lõikega 1¹ järgmises sõnastuses:
„(1¹) Volikogul on kuni kaks aseesimeest. Enne volikogu aseesimehe (aseesimeeste) valimist otsustab volikogu aseesimeeste arvu.“;

13)	paragrahvi 6 lõige 10 muudetakse ja sõnastatakse järgmiselt:
„(10)Volikogu aseesimehe (aseesimeeste) valimisel rakendatakse käesolevas paragrahvis volikogu esimehe valimise kohta käivaid sätteid.“;

14)	peatükki 5 muudetakse ja sõnastatakse järgmiselt:
„ 5. peatükk Teenuskeskused“;

15)	paragrahv 22 muudetakse ja sõnastatakse järgmiselt:
„§ 22. Teenuskeskused
(1) Ametiasutuse piirkond on Mulgi valla haldusterritoorium, kus toimub kohaliku omavalitsuse üksuse kui ametiasutuse pädevusse antud ülesannete täitmise ja avalike teenuste osutamise korraldamine, lähtudes valla elanike õigustatud huvist.
(2)Vallavalitsus tegutseb neljas keskuses:
1) Vallamaja Pärnu mnt 30, Abja-Paluoja, Mulgi vald;
2) Halliste teenuskeskus Leerimaja, Kulla küla, Mulgi vald; 
3) Karksi teenuskeskus Viljandi mnt 1, Karksi-Nuia, Mulgi vald;
4) Mõisaküla teenuskeskus Kesk tn 4, Mõisaküla, Mulgi vald.“;

16)	peatükk 6 tunnistatakse kehtetuks;

17)	paragrahv 23 tunnistatakse kehtetuks.

§ 2. Määruse jõustumine
Määrus jõustub kolmandal päeval pärast Riigi Teatajas avaldamist.

(allkirjastatud digitaalselt)
Taimo Tugi 
Volikogu esimees